La CEV acompanyarà a Port Mediterrani a la conselleria d'Infraestructures
18/04/2017

# La CEV acompanyarà a Port Mediterrani a la conselleria d'Infraestructures

[![La CEV acompanyarà a Port Mediterrani a la conselleria d'Infraestructures ](/images/noticias/2017/04/CEV-Puerto-Mediterraneo.jpg)](/images/noticias/2017/04/CEV-Puerto-Mediterraneo.jpg)

18.04.2017

El President de la CEV, Salvador Navarro i la gerent de la CEV, Inmaculada Garcia han traslladat a l'Alcalde Juan Antonio Sagredo el respatller a l'arribada del complex comercial a Paterna

El projecte de Port Mediterrani per a Paterna segueix sumant suports amb el de la Confederació Empresarial Valenciana (CEV), que s'ha reunit amb l'Alcalde Juan Antonio Sagredo per traslladar-li el suport de l'entitat a l'arribada del complex comercial al municipi.

Durant la trobada mantinguda a l'Ajuntament de Paterna, el President de la CEV, Salvador Navarro i la gerent de la Confederació, Inmaculada Garcia han manifestat al primer edil el seu suport a un projecte que, tal com han recordat “multiplica per sis la inversió estrangera que va rebre la Comunitat valenciana en tot el 2016”.

Referent a això, els dos representants de la patronal van anunciar que, una vegada que els promotors hagen adaptat el projecte comercial al model de ciutat amable i sostenible que està dissenyant l'actual Govern de Paterna, la CEV acompanyarà el nou Port Mediterrani fins a la conselleria d'Infraestructures perquè, en la seua tramitació, l'Administració tinga present que el projecte compta amb el suport empresarial.

“Amb el suport de la CEV, Port Mediterrani compta ja amb el beneplàcit tant de sindicats com de patronal”, ha recordat Juan Antonio Sagredo en referència al suport explicit que el projecte va rebre la setmana passada per part d'UGT-PV, on el seu secretari general, Ismael Sáez va afirmar que “no és el moment de desaprofitar inversions d'aquesta magnitud i que no es poden deixar perdre els milers de lloc de treball que pot arribar a crear”.

Finalment, Sagredo ha subratllat que “Port Mediterrani acabarà unificant totes les sensibilitats polítiques” i en aquest sentit ha manifestat el seu convenciment que “en aquest projecte- que és el més important a nivell autonòmic quant a xifres d'inversió i ocupació, totes les parts implicades estarem a l'altura de les circumstàncies”.